Telemóveis

«Telemóveis» (norsk oversettelse: mobiltelefoner) er en sang fra 2019 som fremføres av den portugisiske sangeren og låtskriveren Conan Osíris. Sangen vant den portugisiske sangkonkurransen Festival da Canção 2019 og var Portugals bidrag til Eurovision Song Contest 2019 i Tel Aviv i Israel. «Telemóveis» er komponert og skrevet av Osíris selv.

Om sangen 
«Telemóveis» var en av 16 sanger som ble plukket ut av RTP til sangkonkurransen Festival da Canção 2019, Portugals nasjonale finale til Eurovision Song Contest 2019. Sangen er skrevet og produsert av Conan Osíris og vant den portugisiske finalen 2. mars, etter å ha blitt favoritten både hos juryene og i telefonavstemningen.

«Telemóveis» er en worldbeat-sang som blander pop og rock med tradisjonelle portugisiske musikksjangre. Den spanske avisen 20 minutos kalte sangen en «miks av elektroniske rytmer med mer orientalske lyder». Francisco Chacón i den spanske avisen ABC mente sangen hadde «arabiske elementer», mens avisen El Confidencial beskrev sangen som en «blanding av arabiske elementer med techno og afrikanske rytmer».

Eurovision Song Contest 
I januar 2019 ble Portugal trukket til å delta i semifinale 1 av Eurovision Song Contest. Semifinalen ble arrangert i Expo Tel Aviv i Israel tirsdag 14. mai, og Portugal hadde startnummer 15. «Telemóveis» ble ikke blant de ti beste i semifinalen og kvalifiserte seg dermed ikke til finalen lørdag 18. mai.

Listeplasseringer

Referanser 

 
 

 

Portugisisk musikk
Bidrag til Eurovision Song Contest 2019
Sanger fra 2019